דון ג'ונסון

דוני וויין "דון" ג'ונסון (באנגלית: Donnie Wayne "Don" Johnson; נולד ב-15 בדצמבר 1949) הוא שחקן קולנוע וטלוויזיה ומוזיקאי אמריקאי זוכה פרס גלובוס הזהב לשחקן הטוב ביותר בסדרת דרמה על תפקידו בסדרה "מיאמי מחלק מוסר". התפרסם בנוסף ככוכב הסדרה המשטרתית "נאש ברידג'ס" אותה הפיק. נולד בעיירה פלאט קרייק שבמיזורי, בנם של נל וויין פרד ג'ונסון. הוא למד באוניברסיטת קנזס. ג'ונסון החל את דרכו כשחקן קולנוע בסרטים קטנים כמו "the harrad experiment" של טד פוסט, "החזרה למחוז מאקון" ו"זכריה". זכה להתפרסם בפעם הראשונה בשנת 1975 בזכות התפקיד הראשי של הצעיר ויק בדרמה הקומית הבדיונית "ילד והכלב שלו", ג'ונסון זכה על הופעתו בפרס סאטורן אותו חלק עם כוכב הקולנוע ג'יימס קאן. לדאבונו תפקידו בסרט לא קידם את ג'ונסון למעמד של כוכב קולנוע. ג'ונסון זכה להצלחה ולפרסום באמצע שנות ה-80 של המאה ה-20 לאחר שלוהק לתפקיד הראשי של סדרת דרמת הפשע "מיאמי מחלק מוסר" בתור השוטר הסמוי ג'יימס "סוני" קרוקט. ג'ונסון שיחק בסדרה במשך חמש עונות וזכה בשנת 1986 בפרס גלובוס הזהב לשחקן הטוב ביותר בתפקיד דרמטי. ג'ונסון חזר מעט לתודעה כשחקן קולנוע בשנות ה-90 בזכות תפקידים בסרטים "הרלי דייווידסון ואיש המרלבורו" בתור הבוקר איש המרלברו, "גביע הפח" בתור שחקן הגולף המקצוען דייוויד סימס, "חטא על פשע" של סידני לומט בתור הפלייבוי המואשם דייוויד גרינהיל, "נקודה חמה" של דניס הופר ו"דאד באנג" של ג'ון פרנקנהיימר. את מירב הפרסום שלו בשנים אלו גרף ג'ונסון בזכות סדרת המשטרה אותה הפיק "נאש ברידג'ס". ג'ונסון שיחק בתפקיד הראשי של הבלש נאש ברידג'ס לצידו של הקומיקאי צ'יץ' מארין במשך כשש עונות בהן זכתה הסדרה להערצה ולהצלחה רבה. כשמונה שנים לאחר שהסדרה ירדה תבע ג'ונסון את חברות ההפקה של הסדרה בטענה שחלק מהרווחים הגדולים של הסדרה מעולם לא חולקו לו. בשנת 2010 הוחלט ע"פ החלטת בית המשפט העליון של לוס אנג'לס שג'ונסון יקבל סכום של 51 מיליון דולרים. בשנת 2010 הופיע ג'ונסון בסרט הפעולה של רוברט רודריגז "מצ'טה" בתפקיד קצין המשמר האזרחי ון ג'קסון. ב-2011 שיחק בקומדיה "באקי לארסון: נולד להיות כוכב" בתור המפיק מיילס דיפ אצלו עובד שחקן הפורנו באקי לארסון. בשנת 2012 השתתף ג'ונסון בסרטו המצליח של קוונטין טרנטינו "ג'אנגו ללא מעצורים" בתפקיד ספנסר "ביג דדי" בנט, בעל אחוזת העבדים. ג'ונסון שחרר לקראת סוף שנות ה-80 שני אלבומי פופ "Heartbeat" ו"Let It Roll" שזכו להצלחה יחסית. הסינגל "Heartbeat" זכה להשמעות רבות ודורג במקום החמישי במצעד הפזמונים של בילבורד הוט 100 של שנת 1986. ג'ונסון נישא חמש פעמים לארבע נשים. הוא ניהל מערכת יחסים ארוכת טווח ומתוקשרת עם כוכבת הקולנוע מלאני גריפית' לה היה נשוי פעמיים. מנישואיו לגריפית' נולדה בתו של ג'ונסון הדוגמנית והשחקנית דקוטה ג'ונסון. בשנת 1999 נישא בפעם הרביעית בחייו לקלי פייגר, מורה במקצועה. לג'ונסון ולפייגר שני בנים ובת אחת ביחד. לג'ונסון בן נוסף, השחקן ג'סי ג׳ונסון ממערכת יחסים שניהל עם השחקנית פאטי ד'ארבנוויל. נגד ג'ונסון הוגשו שתי תביעות בגין הטרדה מינית בשנים 1997 ו-2001. התביעות בוטלו. ג'ונסון זכה בשנת 1996 לכוכב על שמו בשדרת הכוכבים של הוליווד. זכריה (1971) החזרה למחוז מאקון (1975) ילד והכלב שלו (1975) מלאני (1982) ג'י. איי. ג'ו (1987) ריקוד המתוקות (1988) דאד באנג (1989) נקודה חמה (1990) גן עדן (1991) הרלי דייווידסון ואיש המרלבורו (1991) נולדה אתמול (1993) חטא על פשע (1993) גביע הפח (1996) שלום ולא להתראות (1998) מילת כבוד (2003) מונדנס אלכסנדר (2007) מצ'טה (2010) A Good Old Fashioned Orgy‏ (2011) באקי לארסון: נולד להיות כוכב (2011) ג'אנגו ללא מעצורים (2012) האישה האחרת (2014) אלכס מוונציה (2014) קר ביולי (2014) מהומה באגף 99 (אנ')‏ (2017) מועדון הספר הטוב (2018) עם הגב לקיר (2019) המשימה (2019) רצח כתוב היטב (2019) High Heat‏ (2022) A Little White Lie‏‏ (2023) מועדון הספר הטוב: הפרק הבא (2023) The Collective‏‏ (2023) רבל רידג' (אנ') (2024) Unit 234‏ (TBA) - גם מפיק בפועל מיאמי מחלק מוסר (1984–1989) נאש ברידג'ס (1996–2001) פשוט משפטי (2006-2005) על הפנים (2010- 2012) מצאת החמה עד צאת הנשמה: הסדרה (2014) זהב שחור (אנ') (2015) סדרה של צרות (2017) אישור מחלה (2017) מאל איי לוגאס (2018) השומרים (2019-הווה) קינן (2022-2021) Doctor Odyssey (אנ')‏ (2024) מדיה וקבצים בנושא דון ג'ונסון בוויקישיתוף דון ג'ונסון, ברשת החברתית פייסבוק דון ג'ונסון, ברשת החברתית אקס (טוויטר) דון ג'ונסון, ברשת החברתית אינסטגרם דון ג'ונסון, סרטונים בערוץ היוטיוב דון ג'ונסון, במסד הנתונים הקולנועיים IMDb (באנגלית) דון ג'ונסון, באתר "אידיבי", מאגר הידע העברי לקולנוע ישראלי ועולמי דון ג'ונסון, באתר AllMovie (באנגלית) דון ג'ונסון, באתר Rotten Tomatoes (באנגלית) דון ג'ונסון, במסד הנתונים הקולנועיים KinoPoisk (ברוסית) דון ג'ונסון, באתר ספוטיפיי דון ג'ונסון, באתר סאונדקלאוד (באנגלית) דון ג'ונסון, באתר Last.fm (באנגלית) דון ג'ונסון, באתר AllMusic (באנגלית) דון ג'ונסון, באתר MusicBrainz (באנגלית) דון ג'ונסון, באתר דיזר דון ג'ונסון, באתר Discogs (באנגלית) דון ג'ונסון, באתר Songkick (באנגלית) דון ג'ונסון, באתר Genius דון ג'ונסון, באתר SecondHandSongs דון ג'ונסון, באתר בילבורד (באנגלית)